KINNITATUD
Siseministri 02.02.2010
käskkirjaga nr 29
LISA 1

MIGRATSIOONI- JA PIIRIVALVEPOLIITlKA OSAKONNA PÕHIMÄÄRUS
I ÜLDSÄTTED 
1.	Siseministeeriumi (edaspidi ministeerium) migratsiooni-ja piirivalvepoliitika osakond (edaspidi osakond) on ministeeriumi struktuuriüksus, kelle põhiülesanded on: 
1)	kodakondsus-, migratsiooni-, varjupaiga-, piirikontrolli- ning riigipiiri valvamise ja välismaalaste poliitika väljatöötamine ja selle elluviimise korraldamine; 
2)	reostustõrje-, mere- ja lennupäästepoliitika väljatöötamine ja elluviimise korraldamine; 
3)	ebaseadusliku sisserände ja ebaseadusliku töötamise ennetamise ja tõkestamise analüüsimine, kavandamine ja elluviimise koordineerimine; 
4)	kodakondsus- ja migratsioonivaldkonna ja piirivalve valdkonna strateegiliste arengusuundade määratlemine, nende elluviimise koordineerimine ning sellega seonduva järelevalve teostamine; 
5)	osalemine kodakondsus- ja migratsioonivaldkonna ja piirivalve administratiivse, õigusliku ja eelarvelise keskkonna kujundamises; 
6)	riigi viisapoliitika analüüsimine, kavandamine ja elluviimine koostöös Välisministeeriumiga; 
7)	Eesti kodanikele ja välismaalastele isikut tõendavate dokumentide väljaandmise kavandamine ja koordineerimine;
8)	osalemine välismaalaste Eesti ühiskonda integreerimise analüüsimises ja kavandamises;
9)	teenistusliku järelevalve teostamine osakonna põhiülesannete valdkondades. 
2.	Oma tegevuses juhindub osakond seadustest ja teistest õigusaktidest. 
3.	Osakond allub oma töös sisejulgeoleku asekantslerile. 

II OSAKONNA ÜLESANDED JA ÕIGUSED 
4.	Osakond põhiülesannete täitmisel: 
1)	korraldab osakonna põhiülesannete valdkonna poliitikate väljatöötamist ja koordineerib nende elluviimist; 
2)	töötab välja osakonna põhiülesannete valdkonna õigusaktide eelnõud, tagab väljatöötatud eelnõude vastavuse põhiseadusele ja seadustele. Samuti tagab õigusloomes ühtsete põhimõtete, terminoloogia ja metoodika kasutamise ning viib läbi  kooskõlastamiseks esitatud õigusaktide eelnõude menetlust; 
3)	korraldab osakonna põhiülesannete valdkonna strateegiliste dokumentide väljatöötamist ja elluviimist; 
4)	korraldab osakonna põhiülesannete valdkonnas Eesti seisukohtade väljatöötamist ja esindamist Euroopa Liidu otsustusprotsessis; 
5)	korraldab osakonna põhiülesannete valdkonnas Siseministeeriumi poolt sõlmitud lepingute väljatöötamist ja sõlmimist, jälgib lepingutega võetud kohustuste täitmist ning korraldab oma valdkonnas rahvusvahelist koostööd; 
6)	analüüsib Euroopa Liidu ja rahvusvahelisi õigusakte ning algatab vastavate siseriiklike õigusaktide eelnõude väljatöötamise oma põhiülesande valdkonna paremaks reguleerimiseks ning Euroopa Liidu õigusaktidega kooskõlla viimiseks; 
7)	osaleb osakonna põhiülesande valdkonna eelarvelise keskkonna kujundamises; 
8)	nõustab ministeeriumi juhtkonda oma põhiülesande valdkonda puudutavates küsimustes; 
9)	juhendab, koordineerib, nõustab ja kontrollib ministeeriumi valitsemisalas olevate valitsusasutuste tööd osakonna põhiülesande valdkonnas ja teeb oma pädevuse piires ettepanekuid nende töö paremaks korraldamiseks; 
10)	teeb sisejulgeoleku asekantslerile ja ministeeriumi juhtkonnale ettepanekuid oma põhiülesande valdkonna paremaks korraldamiseks; 
11)	edastab ministeeriumi valitsemisalas olevatele valitsusasutustele lahendamiseks nende pädevusse kuuluvaid isikute poolt ministeeriumile esitatud osakonna põhiülesannete valdkonda puudutavad pöördumised ja avaldused, nõuab valitsusasutustelt nende osas seletusi ja kontrollib nende täitmist; 
12)	teeb oma pädevuse piires ministeeriumi valitsemisalas olevatele valitsusasutustele järelepärimisi; 
13)	osaleb osakonna põhiülesannete valdkonda puudutavate komisjonide ja töögruppide töös; 
14)	annab eksperthinnanguid oma põhiülesande valdkonda kuuluvates küsimustes; 
15)	kogub ja analüüsib oma põhiülesande täitmisel saadavat teavet; 
16)	teeb osakonna põhiülesande täitmiseks koostööd ministeeriumi teiste struktuuriüksustega ja ministeeriumi valitsemisalas olevate valitsusasutustega; 
17)	teeb oma pädevuse piires koostööd teiste riigiasutuste ja kohaliku omavalitsuse asutustega; 
18)	teeb koostööd Integratsiooni ja Migratsiooni Sihtasutusega Meie Inimesed sellele põhimäärusega pandud ülesannete teostamisel; 
19)	esitab sisejulgeoleku asekantslerile ja ministeeriumi juhtkonnale aruandeid osakonna tegevuse kohta; 
20)	täidab sisejulgeoleku asekantsleri korraldusel muid teenistusalaseid ülesandeid. 

5.	Osakonnal on õigus: 
1)	saada ministeeriumi teistelt struktuuriüksustelt ja ministeeriumi valitsemisalas olevatelt valitsusasutustelt osakonna põhiülesannete täitmiseks vajalikku kirjalikku ja suulist teavet, andmeid, statistikat ning dokumente; 
2)	teha sisejulgeoleku asekantslerile ja ministeeriumi juhtkonnale ettepanekuid ministeeriumi ja osakonna tegevuse paremaks korraldamiseks; 
3)	teha ettepanekuid sisejulgeoleku asekantslerile ja ministeeriumi juhtkonnale ministeeriumi valitsemisalas olevatele valitsusasutustele täitmiseks kohustuslike ettekirjutuste tegemiseks osakonna põhiülesande valdkonda kuuluvates küsimustes; 
4)	seadusega sätestatud korras omada ligipääsu ministeeriumi struktuuriüksuste ja valitsemisalas olevate asutuste poolt peetavatele andmekogudele ning töödelda seal peetavat teavet osakonnale pandud ülesannete täitmiseks; 
5)	osaleda osakonna põhiülesannete valdkonda kuuluvate küsimuste aruteludel, nõupidamistel, konverentsidel ja seminaridel. 

III OSAKONNA JUHTIMINE 
6.	Osakonda juhib osakonnajuhataja, kelle nimetab ametisse ja vabastab ametist siseminister. Osakonnajuhatajal on asetäitja piirivalveasjade alal. 
7.	Osakonnajuhataja teenistussuhte peatumisel või lähetuses viibimise ajal asendab teda, koos kõigi sellest tulenevate õiguste ja kohustustega osakonnajuhataja asetäitja. Osakonnajuhataja asetäitja puudumisel asendab osakonnajuhatajat selleks määratud osakonna kõrgem ametnik. 
8.	Osakonnajuhataja: 
1)	juhib osakonna tööd ja tagab osakonnale pandud ülesannete õiguspärase, täpse ja õigeaegse täitmise; 
2)	täidab temale ministeeriumi juhtkonna poolt antud juhised ja korraldused või teatab takistustest nende täitmisel; 
3)	annab temale alluvatele teenistujatele juhiseid ja korraldusi; 
4)	valvab temale alluvate teenistujate teenistuskohustuste täitmise üle; 
5)	allkirjastab ja kooskõlastab osakonnas koostatud dokumendid kooskõlas osakonna põhimääruse ja ministeeriumi dokumendihalduskorraga; 
6)	esindab osakonda oma ülesannete täitmisel ja annab osakonna nimel arvamusi ja kooskõlastusi ministeeriumi juhtkonnale ja teistele ministeeriumi struktuuriüksustele; 
7)	teeb ministeeriumi juhtkonnale ettepanekuid osakonna struktuuri, koosseisu ja töökorralduse kohta, struktuuriüksuse teenistujate palkade, toetuste ja distsiplinaarkaristuste määramise ning ergutuste kohaldamise kohta; 
8)	taotleb osakonna ülesannete täitmiseks vajalikke vahendeid ning vastutab nende sihtotstarbelise kasutamise eest; 
9)	taotleb osakonna teenistujatele täiendkoolitust;
10)	teeb vajadusel ministeeriumi juhtkonnale ettepanekuid komisjonide ja töörühmade moodustamiseks osakonna ülesandeid puudutavate küsimuste lahendamiseks; 
11)	koostab koostöös personaliosakonnaga osakonna teenistujate ametijuhendid; 
12)	täidab muid ülesandeid siseministrilt, kantslerilt või sisejulgeoleku asekantslerilt saadud korralduse alusel. 

9.	Osakonnajuhatajal on õigus: 
1)	allkirjastada ministeeriumi kirjaplangil vormistatud informatiivse sisuga kirju, millega ei võeta rahalisi ega muid kohustusi ning ei anta õigusi ega panda kohustusi ministeeriumivälistele isikutele, kui seadus ei näe ette teisiti; 
2)	saada ministeeriumi juhtkonnalt, teistelt struktuuriüksustelt ja ministeeriumi valitsemisalas olevatelt valitsusasutustelt osakonna tööks vajalikku teavet; 
3)	saata ministeeriumi teistele struktuuriüksustele ja ministeeriumi valitsemisalas olevatele valitsusasutustele arvamuse andmiseks õigusaktide eelnõusid ja muid dokumente; 
4)	tagastada ministeeriumi valitsemisalas olevatele valitsusasutustele ja hallatavatele riigiasutustele nõuetekohaselt vormistamata dokumente puuduste kõrvaldamiseks ja määrata selleks tähtaeg. 

10.	Osakonnajuhataja vastutab: 
1)	ministeeriumi põhimääruse ja osakonna põhimäärusega osakonnale pandud ülesannete õiguspärase, täpse ja õigeaegse täitmise eest; 
2)	asutusesiseseks kasutamiseks ettenähtud ametialase teabe saladuses hoidmise eest; 
3)	teenistusülesannete täitmiseks tema kasutusse antud vara sihipärase kasutamise ja säilimise eest; 
4)	osakonna tegevuste dokumenteerimise ning dokumentide nõuetekohase menetlemise eest; 
5)	dokumentide nõuetekohase hoidmise ja säilitamise ning arhivaalide loetelu pidamise eest osakonnas. 

11.	Osakonnajuhataja asetäitja täpsemad teenistuskohustused, õigused ja vastutus määratakse kindlaks ametijuhendiga. 

Koostaja:	Ruth Annus 
Migratsiooni- ja piirivalvepoliitika osakonna juhataja